b'\n_START_ARTICLE_\nOpeka\n_START_PARAGRAPH_\nOpeka je kvader oziroma enota zgnetene gline, peska, vode in drugih primesi (apno, cement), \xc5\xbegana ali posu\xc5\xa1ena na zraku in se uporablja za zidane konstrukcije. Lahke opeke so narejene iz ekspandiranega glinenega agregata. \xc5\xbdgane opeke so naj\xc5\xa1tevil\xc4\x8dnej\xc5\xa1ih tipov in oblik in \xc5\xa1tevilnih vzorcev in so lahko spojene z razli\xc4\x8dnimi vrstami malte, ki omogo\xc4\x8dajo trajnost strukture. Opeke so proizvedene v \xc5\xa1tevilnih vrstah, materialih in velikostih, ki se razlikujejo glede na regijo in \xc4\x8dasovno obdobje in se proizvajajo v velikih koli\xc4\x8dinah. Dve najbolj osnovni kategorijo sta \xc5\xbegana in ne\xc5\xbegana opeka. \xc5\xbdgana opeka sodi med najtrajnej\xc5\xa1e in najmo\xc4\x8dnej\xc5\xa1e gradbene materiale in je bila v uporabi \xc5\xbee okoli leta 5000 pred na\xc5\xa1im \xc5\xa1tetjem. Na zraku su\xc5\xa1ena opeka ima \xc5\xa1e dalj\xc5\xa1o zgodovino od \xc5\xbegane opeke in se pri njeni sestavi kot mehansko vezivo uporablja dodatna sestavina, kot je na primer slama._NEWLINE_Opeka je raz\xc5\xa1irjena po vsej Evropi in je predvsem zapu\xc5\xa1\xc4\x8dina Rimljanov. Izdelava opeke se je skozi zgodovino izpopolnjevala._NEWLINE_Poleg uporabe pri gradnji kot osnovni konstrukcijski material, se v\xc4\x8dasih uporablja za tlakovanje ali oblogo fasad. Te so zna\xc4\x8dilne za severnozahodni del Evrope. Iz opeke je zgrajenih nekaj znanih objektov po svetu: Chrysler Building v New Yorku, najvi\xc5\xa1ja z opeko zgrajena stavba na svetu ali Schroder House, pa tudi del kitajskega zidu.\n_START_SECTION_\nBli\xc5\xbenji vzhod\n_START_PARAGRAPH_\nNajzgodnej\xc5\xa1a je na soncu posu\xc5\xa1ena opeka, kar pomeni, da je bila oblikovana iz gline ali blata, pogosto zme\xc5\xa1ana s slamo in posu\xc5\xa1ena (obi\xc4\x8dajno na soncu), dokler ni bila dovolj trdna za uporabo. Najstarej\xc5\xa1a odkrita opeka izdelana iz blata in datirana okoli 7500 pred na\xc5\xa1im \xc5\xa1tetjem, je bila najdena v Tell Aswad, v zgornjem obmo\xc4\x8dju Tigrisa in v jugovzhodni Anatoliji, blizu Diyarbakira.  Druge najdbe, datirane med 7000 in 6395 pred na\xc5\xa1im \xc5\xa1tetjem, prihajajo iz Jeriha, \xc3\x87atal H\xc3\xb6y\xc3\xbcka, starodavne egip\xc4\x8danske trdnjave Buhen in iz starodavne doline Inda, iz mest Mohend\xc5\xbeo-daro, Harapa  in Mehrgarh ._NEWLINE_Mno\xc5\xbei\xc4\x8dna uporaba \xc5\xbegane opeke se pojavi mnogo kasneje, ob gradnji zidu okoli mesta Ur med letoma 3100 in 2900 pred na\xc5\xa1im \xc5\xa1tetjem._NEWLINE_Keramika ali \xc5\xbegana opeka je bila uporabljena okoli 2900 pred na\xc5\xa1im \xc5\xa1tetjem v mestih v dolini Inda.\n_START_SECTION_\nIndustrijska doba\n_START_PARAGRAPH_\nProizvodnja opek se je mo\xc4\x8dno pove\xc4\x8dala z nastopom industrijske revolucije in rastjo gradenj tovarn v Angliji. Zaradi hitrosti in gospodarnosti, so vedno raje uporabljali opeko kot kamen tudi na obmo\xc4\x8djih, kjer je bil kamen na voljo. V tem \xc4\x8dasu je bila v Londonu moderna svetlo rde\xc4\x8da opeka, da bi bile stavbe bolj vidne v megli in bi s tem prepre\xc4\x8dili prometne nesre\xc4\x8de. _NEWLINE_Prehod iz tradicionalnega na\xc4\x8dina proizvodnje, znan kot "ro\xc4\x8dno brizganje", na mehanizirano obliko masovne proizvodnje je potekal po\xc4\x8dasi v prvi polovici devetnajstega stoletja. Morebiti je prvi uspe\xc5\xa1en stroj patentiral gospod Henry Clayton, zaposlen v Atlas Works v Middlesex, Anglija, leta 1855 in je bil sposoben proizvesti do 25.000 opek na dan z minimalnim nadzorom. Njegova mehanska naprava je takoj dosegla pozornost, ko je bila sprejeta za uporabo pri jugovzhodni \xc5\xbeelezni\xc5\xa1ki dru\xc5\xbebi za opekarno v bli\xc5\xbeini Folkestone. Bradley & Craven Ltd "Stiff-Plastic Brickmaking Machine" je leta 1853 podoben stroj patentiral o\xc4\x8ditno \xc5\xbee pred Claytonom. Bradley & Craven bil sicer prevladujo\xc4\x8di proizvajalec strojev za izdelavo opeke. Pred obema pa je stroj za izdelavo opeke patentiral Richard A. Ver Valen iz Haverstrawa, New York, leta 1852.  _NEWLINE_Povpra\xc5\xa1evanje po izgradnji visoke stavbe za pisarne na prelomu 20. stoletja, je privedlo do veliko ve\xc4\x8dje uporabe litega in kovanega \xc5\xbeeleza in kasneje jekla in betona. Uporaba opeke je za gradnjo neboti\xc4\x8dnikov strogo omejena - Monadnock Building, zgrajena leta 1896 v Chicagu je zahtevala izredno debele stene, da bi ohranili strukturno celovitost za 17 nadstropij._NEWLINE_Pionirsko delo v letu 1950, v \xc5\xa1vicarskem zveznem in\xc5\xa1titutu za tehnologijo in Building Research Establishment iz Watford, Zdru\xc5\xbeeno kraljestvo, je prineslo izbolj\xc5\xa1anje gradnje zidanih visokih objektov do 18 nadstropij. Vendar pa je uporaba opeke v veliki meri ostala omejena na majhne do srednje velike zgradbe, saj je bilo jeklo in beton \xc5\xa1e vedno najbolj\xc5\xa1i material za gradnjo visokih stolpnic.\n_START_SECTION_\nMetode izdelave\n_START_PARAGRAPH_\nGlede na izdelavo lo\xc4\x8dimo tri osnovne vrste opek: ne\xc5\xbegana, \xc5\xbegana in kemi\xc4\x8dno obdelana opeka. Vsak tip je izdelan druga\xc4\x8de.\n_START_SECTION_\nTunelska pe\xc4\x8d\n_START_PARAGRAPH_\nV sodobnih opekarnah se opeka pe\xc4\x8de v stalno zakurjeni tunelski pe\xc4\x8di, v kateri, v kateri se opeka po\xc4\x8dasi premika skozi pe\xc4\x8d na transporterjih, tirnicah ali vozi\xc4\x8dkih, s \xc4\x8demer se dose\xc5\xbee bolj dosleden ope\xc4\x8dni izdelek. Opeke pogosto vsebuje apnenec, pepel in organske snovi, ki pospe\xc5\xa1ujejo proces gorenja.\n_START_SECTION_\nOpeka Bull\'s Trench Kilns\n_START_PARAGRAPH_\nV Indiji, za izdelavo opeke, obi\xc4\x8dajno uporabljajo ro\xc4\x8dni postopek. Najpogostej\xc5\xa1a vrsta \xc5\xbegane opeke je Bull Trench Kiln (BTK), ki temelji na oblikovanju britanskega in\xc5\xbeenirja W. Bulla iz poznega 19. stoletja._NEWLINE_Izkoplje se ovalen ali okrogel jarek, 6 - 9 metrov \xc5\xa1irok in globok 2 - 2,5 m, z obodom 100 - 150 metrov. V sredini se zgradi visok izpu\xc5\xa1ni dimnik. Polovico ali ve\xc4\x8d jarka napolnijo z ne\xc5\xbegano opeko, ki jo zlo\xc5\xbeijo na odprto re\xc5\xa1etko, da se omogo\xc4\x8di pretok zraka._NEWLINE_V kon\xc4\x8danem \xc5\xbeganju nalo\xc5\xbeijo nove surove opeke na enem koncu kupa, ohlajene gotove opeke pa odstranijo na drug konec za prevoz do uporabnika. V sredini delavci izdelajo luknje za spu\xc5\xa1\xc4\x8danje goriva (premog, les, olje, smeti, ...)._NEWLINE_Prednost zasnove BTK je a veliko ve\xc4\x8dja energetska u\xc4\x8dinkovitost v primerjavi tradicionalnimi pe\xc4\x8dmi. Plo\xc4\x8devina plo\xc5\xa1\xc4\x8de uporabljajo za pot za pretok zraka skozi opeko tako, da sve\xc5\xbei zrak te\xc4\x8de najprej skozi nedavno \xc5\xbegane opeke, da se zrak ogreje, nato pa gre skozi cono aktivnega gorenja. Zrak nadaljuje skozi surove opeke (predgrevanje in su\xc5\xa1enje) in kon\xc4\x8dno iz dimnika, kjer dvigajo\xc4\x8di plini ustvarjajo sesanje, ki potegne zrak skozi sistem. Ponovna uporaba ogrevanega zraka prina\xc5\xa1a prihranke pri stro\xc5\xa1kih goriva._NEWLINE_Postopek BTK je neprekinjen. Pol ducata delavcev, ki delajo neprekinjeno ves dan lahko izdela pribli\xc5\xbeno 15.000 - 25.000 opek na dan. Za razliko od postopka v tunelski pe\xc4\x8di, v procesu BTK opek ne premikajo. Namesto tega se lokacije, na katerih opeke nalagajo, \xc5\xbegejo in razlagajo postopoma vrti vzdol\xc5\xbe jarka.\n_START_SECTION_\nSuho stiskana opeka\n_START_PARAGRAPH_\nPostopek suhega stiskanja je podoben metodi mehko blato, lahko pa se za\xc4\x8dne z veliko debelej\xc5\xa1o me\xc5\xa1anico gline, tako da tvori bolj to\xc4\x8dne, ostrej\xc5\xa1i robovi opeke. Potrebna je ve\xc4\x8dja sila pri stiskanju in dalj\xc5\xa1e \xc5\xbeganje, zato je ta metoda dra\xc5\xbeja.\n_START_SECTION_\nEkstrudirana opeka\n_START_PARAGRAPH_\nNarejena je iz gline, me\xc5\xa1ane z 10-15% vode (trdo iztiskanja) ali 20-25% vode (mehko iztiskanje) v posebnem mlinu. To zmes zatem potiskajo skozi \xc5\xa1obo \xc5\xbeelene \xc5\xa1irine in vi\xc5\xa1ine. Masa se nato razre\xc5\xbee na opeke zahtevane dol\xc5\xbeine z \xc5\xbeico. Ve\xc4\x8dina zidakov za gradnjo je izdelana po tej metodi, saj dobimo te\xc5\xbeko, gosto opeko,  primerne perforacije. Uvedba tak\xc5\xa1nih lukenj zmanj\xc5\xa1uje koli\xc4\x8dino gline in s tem torej tudi stro\xc5\xa1ke. Votlaki so la\xc5\xbeji in enostavnej\xc5\xa1i za uporabo in imajo razli\xc4\x8dne termi\xc4\x8dne lastnosti. Rezi so utrjeni s su\xc5\xa1enjem 20 do 40 ur pri 50 do 150 \xc2\xb0 C, preden gre opeka v pe\xc4\x8d za \xc5\xbeganje. Toplota za su\xc5\xa1enje je pogosto kar odpadna toplota iz pe\xc4\x8di._NEWLINE_V Evropi se ekstrudirana opeka ali bloki uporabljajo v gradbeni\xc5\xa1tvu za zidove z oblogami na notranji in zunanji strani. Praznega prostora je v opeki prostorninsko ve\xc4\x8d kot \xc5\xbegane gline. Tak\xc5\xa1ne opeke so narejene v razli\xc4\x8dnih \xc5\xa1irinah. Nekateri modeli imajo odli\xc4\x8dno toplotno izolacijo, zaradi \xc4\x8desar so primerni za ni\xc4\x8denergijske zgradbe.\n_START_SECTION_\nTipi opeke\n_START_PARAGRAPH_\nObstaja mnogo vrst opeke, glede na njihovo uporabo, velikost, na\xc4\x8din oblikovanja, izvor, kakovost, teksture in / ali materialov. Nekaj osnovnih pa je: polna opeka, votlak, zidni blok, monta, specijalna opeka.\n_START_SECTION_\nFasadna polna opeka iz gline\n_START_PARAGRAPH_\nTo je zidak iz \xc5\xbegane gline, ki ne sme vsebovati apnen\xc4\x8devega peska in vodotopnih snovi. Marka opeke mora biti 10, 15, 20 (vsaj 0,1 Mpa). Namenjena je izdelavi zunanjih in notranjih zidov, ki se ne ometavajo.\n_START_SECTION_\nRadialna opeka\n_START_PARAGRAPH_\nLahko je polna ali taka z vertikalnimi luknjicami, izdelana iz \xc5\xbegane gline. Namenjena je za gradnjo samostojno stoje\xc4\x8dih kro\xc5\xbenih dimnikov, bunkerjev, silosov in drugih objektov. Marka in kakovost radialne opeke sta dolo\xc4\x8deni povpre\xc4\x8dno, in sicer z naslednjo najmanj\xc5\xa1o posami\xc4\x8dno tla\xc4\x8dno trdnostjo na bruto povr\xc5\xa1ino opeke: povpre\xc4\x8dna 20 Mpa, posami\xc4\x8dna najmanj 17 Mpa ali povpre\xc4\x8dna 15 Mpa in posami\xc4\x8dna 12 Mpa.\n_START_SECTION_\nApneno-silikatna opeka\n_START_PARAGRAPH_\nJe izdelana iz kremen\xc4\x8devega peska in ga\xc5\xa1enega apna. Stiskana je v kalupih z visokim pritiskom.  Zidaki so beli iz zelo trdni.\n_START_SECTION_\nOpeka za strop\n_START_PARAGRAPH_\nOpeka se uporablja v kombinaciji z armiranobetonskimi elementi. So posebej oblikovani votlaki, ki slu\xc5\xbeijo kot polnilo med betonskimi rebri. Glede na obliko so znani kot super votlak, monta votlak, rapid in sat.\n_START_SECTION_\nBetonska opeka\n_START_PARAGRAPH_\nBetonski zidaki iz pe\xc5\xa1\xc4\x8denega agregata se lahko izdelajo z uporabo enostavnega stroja in transportnega traku. Transportni trak dodaja zmesi stroju, ki izliva izmerjeno koli\xc4\x8dino betona v kalup. Kalup vibrira, odstrani mehur\xc4\x8dke, po tem izdelane mokre opeke razporedi zunaj da se posu\xc5\xa1ijo._NEWLINE_Betonski zidaki so na voljo v \xc5\xa1tevilnih barvah in kot in\xc5\xbeeniring opeke narejene iz odpornega portlandskega cementa ali podobnega. Ustrezna koli\xc4\x8dina cementa je primerna za razli\xc4\x8dna okolja, na primer za mokre pogoje in podporne zidove.\n_START_SECTION_\nVpliv \xc5\xbeganja na barvo\n_START_PARAGRAPH_\nNa \xc5\xbeganje barvane glinene opeke vpliva vsebnost kemikalij in mineralnih surovin, temperature \xc5\xbeganja in atmosfere v pe\xc4\x8di. Na primer: ro\xc5\xbenata opeka je rezultat visoke vsebnosti \xc5\xbeeleza, bela ali rumena opeka ima vi\xc5\xa1jo vsebnost apna. Ve\xc4\x8dina opeke ima razli\xc4\x8dne rde\xc4\x8de odtenke, saj temperatura dviga barvne odtenke od temno rde\xc4\x8de, vijoli\xc4\x8dne do rjave ali sive barve na pribli\xc5\xbeno 1300 \xc2\xb0 C. Opeka iz kalcijevega silikata ima \xc5\xa1ir\xc5\xa1i izbor odtenkov in barv, odvisno od barvil, ki se uporabljajo._NEWLINE_Betonski zidaki, tudi betonski bloki, so tipi\xc4\x8dno bledo sive barve. Betonski bloki so izdelani v veliko \xc5\xa1ir\xc5\xa1i spekter razli\xc4\x8dnih oblik in velikosti, kot glinena opeka in so na voljo s \xc5\xa1ir\xc5\xa1o paleto povr\xc5\xa1in, tudi take, ki simulira videz ope\xc4\x8dnih zidakov. _NEWLINE_Neprepustna in okrasna povr\xc5\xa1ina se lahko nanese na opeko bodisi s solno glazuro, pri kateri se med procesom gorenja doda soli ali z uporabo materiala, v katerega se potopi opeka. Kasnej\xc5\xa1e segrevanje v pe\xc4\x8di zdru\xc5\xbei glazirane povr\xc5\xa1ine z osnovno opeko._NEWLINE_Opeke iz naravnega kamna so omejen sodobni pripomo\xc4\x8dek zaradi svoje ogromne primerjalne mase, zato potrebuje temelj in zamudno in kvalificirano delovno silo za njihovo izdelavo in polaganje. So zelo trpe\xc5\xbene in veljajo za lep\xc5\xa1e kot ope\xc4\x8dni zidaki. Le nekaj kamnin je primernih za izdelavo opeke. Pogosti materiali so granit, apnenec in pe\xc5\xa1\xc4\x8denjak. Lahko se uporabi tudi druga kamnina (na primer marmor, skrilavec, kvarcit, ...).\n_START_SECTION_\nUporaba\n_START_PARAGRAPH_\nOpeka se uporablja za gradnjo, za izdelavo stropov, za kritino, tlakovanje in drugo. V ZDA je bilo ugotovljeno, da je ope\xc4\x8dni tlak sicer sposoben zdr\xc5\xbeati gost promet, vendar pa se ta vra\xc4\x8da v uporabo kot metoda za umirjanje prometa ali kot dekorativna povr\xc5\xa1ina v prostorih za pe\xc5\xa1ce._NEWLINE_Opeka se v metalurgiji in industriji stekla pogosto uporablja za oblogo pe\xc4\x8di, zlasti ognjevarna opeka. Ta vrsta opeke mora imeti dobro toplotno in odpornost na udarce, neodzivnost pod obremenitvijo, visoko tali\xc5\xa1\xc4\x8de in zadovoljivo poroznost._NEWLINE_V severozahodni Evropi so se zidaki uporabljali v gradbeni\xc5\xa1tvu \xc5\xbee ve\xc4\x8d stoletij. Do nedavnega so bile skoraj vse hi\xc5\xa1e skoraj v celoti zgrajene iz opeke. \xc4\x8ceprav so mnoge hi\xc5\xa1e sedaj zgrajene iz drugih materialov, so \xc5\xa1tevilne hi\xc5\xa1e oblo\xc5\xbeene s plastjo opeke na zunanji strani zaradi estetskega videza._NEWLINE_V Veliki Britanijia je Redbrick University ena od ustanoviteljic in zgrajena v viktorijanski dobi. Izraz se uporablja za sklicevanje na tak\xc5\xa1ne institucije, da se jih lo\xc4\x8di od starej\xc5\xa1ih Oxbridge institucij, povojnih "plate glass" univerz in "nove" univerze iz 1990-tih._NEWLINE_Kolumbijski arhitekt Rogelio Salmona je opozoril na \xc5\xa1iroko uporabo rde\xc4\x8de opeke v njegovih stavbah ter uporabo naravnih oblik, kot so spirale, radialna geometrija in krivulje pri oblikovanju. Ve\xc4\x8dina stavb v Kolumbiji je iz opeke, saj je glina v ekvatorialnih dr\xc5\xbeavah zelo dostopna.\n_START_SECTION_\nOmejitve\n_START_PARAGRAPH_\nV 20. stoletju se je uporaba opeke na nekaterih podro\xc4\x8djih zmanj\xc5\xa1ala, zaradi zaskrbljenosti zaradi potresov. Potresi, kot sta potresa v San Franciscu leta 1906 in Long Beach leta 1933, sta razkrila slabosti zidanja z opeko v potresno nevarnih podro\xc4\x8djih. Opeka zidana z armaturo pomaga pri potresih dr\xc5\xbeati zidove skupaj.'